รัฐบาลไทย-ข่าวทำเนียบรัฐบาล-ปลัด มท. ลงพื้นที่ติดตามขับเคลื่อนงานมหาดไทย จ.ศรีสะเกษ เน้นย้ำ ผู้ว่าฯ นายอำเภอ ต้องเป็นผู้นำบูรณาการส่วนราชการและภาคีเครือข่ายในพื้นที่ เพื่อบำบัดทุกข์ บำรุงสุข สร้างคุณภาพชีวิต
วันจันทร์ที่ 24 กรกฎาคม 2566
24/07/2566
ปลัด มท. ลงพื้นที่ติดตามขับเคลื่อนงานมหาดไทย จ.ศรีสะเกษ เน้นย้ํา ผู้ว่าฯ นายอําเภอ ต้องเป็นผู้นําบูรณาการส่วนราชการและภาคีเครือข่ายในพื้นที่ เพื่อบําบัดทุกข์ บํารุงสุข สร้างคุณภาพชีวิต
ปลัด มท. ลงพื้นที่ติดตามขับเคลื่อนงานมหาดไทยจังหวัดศรีสะเกษ เน้นย้ํา ผู้ว่าฯ นายอําเภอ ต้องเป็นผู้นําบูรณาการส่วนราชการและภาคีเครือข่ายในพื้นที่ เพื่อบําบัดทุกข์ บํารุงสุข สร้างคุณภาพชีวิตที่ดีอย่างยั่งยืนให้กับพี่น้องประชาชน
วันนี้ (24 ก.ค. 66) เวลา 08.00 น. ที่สํานักสงฆ์บ้านชะบา ต.ตาโกน อ.เมืองจันทร์ จ.ศรีสะเกษ นายสุทธิพงษ์ จุลเจริญ ปลัดกระทรวงมหาดไทย มอบนโยบายการขับเคลื่อนภารกิจสําคัญของกระทรวงมหาดไทยในพื้นที่จังหวัดศรีสะเกษ โดยได้รับเมตตาจาก พระมงคลวชิรากร ผู้ช่วยเจ้าอาวาสวัดพระเชตุพนวิมลมังคลาราม พระครูศรีมงคลปริยัติกิจ เจ้าคณะจังหวัดศรีสะเกษ และพระเถรานุเถระ ร่วมงาน โดยนายแมนรัตน์ รัตนสุคนธ์ อธิบดีกรมการปกครอง นายอรรษิษฐ์ สัมพันธรัตน์ อธิบดีกรมการพัฒนาชุมชน นายประสพโชค อยู่สําราญ นายธงชัย ลิขิตพรสวรรค์ ดร.ศิริมาเมธ์วดี ศิรธนิตรา ดร.ยงยุทธ สุวรรณบุตร ที่ปรึกษาปลัดกระทรวงมหาดไทย นางสาวสิริมา วัฒโน ผู้ตรวจราชการกระทรวงมหาดไทย และผู้แทนกรมในสังกัด ร่วมลงพื้นที่ โดยมี นายสํารวย เกษกุล ผู้ว่าราชการจังหวัดศรีสะเกษ นางมัลลิกา เกษกุล ประธานแม่บ้านมหาดไทยจังหวัดศรีสะเกษ รองผู้ว่าราชการจังหวัดศรีสะเกษ หัวหน้าส่วนราชการ นายอําเภอ 22 อําเภอ นายวิชิต ไตรสรณกุล นายกองค์การบริหารส่วนจังหวัดศรีสะเกษ ข้าราชการ กํานัน ผู้ใหญ่บ้าน ผู้บริหาร อปท. และภาคีเครือข่าย ร่วมให้การต้อนรับและรับฟัง
โอกาสนี้ นายสุทธิพงษ์ฯ และคณะ ร่วมรับชมการแสดงรําวงมหาดไทย การแสดงแบบผ้าไทย พร้อมเยี่ยมชมนิทรรศการผ้าไทยใส่ให้สนุก ครอบครัวมหาดไทยใส่ใจสิ่งแวดล้อม และความก้าวหน้าการขับเคลื่อนงานตามนโยบายกระทรวงมหาดไทย พร้อมร่วมปลูกต้นส้มโอพันธุ์ทับทิมสยาม และเป็นประธานเปิดป้ายศูนย์เรียนรู้ตามโครงการ MOU เกื้อหนุนระหว่างวัดและชุมชนให้มีความสุขอย่างยั่งยืน และเยี่ยมชมศูนย์ฯ
นายสุทธิพงษ์ฯ กล่าวว่า กระทรวงมหาดไทยได้รับเมตตาจากคณะสงฆ์เป็นหลักชัยในการร่วมเป็นภาคีเครือข่ายการเสริมสร้างคุณภาพชีวิตที่ดีอย่างยั่งยืนให้กับพี่น้องประชาชนคนไทย โดยได้มีโอกาสร่วมลงนามบันทึกข้อตกลงความร่วมมือ (MOU) อันเป็นเจตนารมณ์ที่สําคัญของกระทรวงมหาดไทยและคณะสงฆ์ ได้แก่ MOU บทบาทในการเกื้อหนุนระหว่างวัดและชุมชนให้มีความสุขอย่างยั่งยืน โดยได้รับเมตตาจากเจ้าประคุณสมเด็จพระมหาธีราจารย์ กรรมการมหาเถรสมาคม ประธานกรรมการฝ่ายสาธารณสงเคราะห์ของมหาเถรสมาคม MOU โครงการวัด ประชา รัฐ สร้างสุข โดยได้รับเมตตาจาก เจ้าประคุณสมเด็จพระมหาวีรวงศ์ กรรมการมหาเถรสมาคม ประธานกรรมการฝ่ายสาธารณูปการของมหาเถรสมาคม และ MOU ขับเคลื่อนโครงการหมู่บ้านรักษาศีล 5 ซึ่งมีเจ้าประคุณสมเด็จพระมหาราชมงคลมุนี กรรมการมหาเถรสมาคม ประธานอํานวยการโครงการหมู่บ้านรักษาศีล 5 เป็นหลักชัย ทั้งคณะสงฆ์และฝ่ายปกครอง มีเป้าหมายเดียวกันคือ "การบําบัดทุกข์ บํารุงสุขประชาชน" ทั้งนี้ สิ่งที่ดีงามอันเกิดจากความเมตตาของคณะสงฆ์เหล่านี้จะบรรลุผลเป็นรูปธรรมสําเร็จเกิดแก่พี่น้องประชาชนได้ ท่านผู้ว่าราชการจังหวัด และท่านนายอําเภอ จะต้องเป็นผู้นําการบูรณาการทุกส่วนราชการ ในรูปแบบการทํางานบําบัดทุกข์ บํารุงสุขแบบบูรณาการอย่างยั่งยืนแบบองค์รวม เพื่อทําให้ประชาชนมีความสุขมากขึ้น มีความทุกข์น้อยลงจนหมดไป ซึ่งคําว่า "การทํางานแบบองค์รวม" คือต้องบูรณาการงานของทุกกระทรวง ทุกหน่วยงานมาทํา รวมทั้งต้องทํางานกับภาคีเครือข่ายทั้ง 7 ภาคีเครือข่าย ได้แก่ ภาคราชการ ภาคผู้นําศาสนา ภาควิชาการ ภาคเอกชน ภาคประชาสังคม ภาคประชาชน และภาคสื่อสารสังคม ให้เกิดสิ่งที่เรียกว่า "การทํางานเป็นทีม" ทั้งทีมจังหวัด และทีมอําเภอ ดังที่พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร พระราชทานหลักการจากการทรงงานโครงการพระราชดําริ 4,741 โครงการ ร่วมกับทุกภาคส่วน ซึ่งเราต้องบูรณาการทั้งงานและคน
""ที่สําคัญที่สุด" การทํางานแบบบูรณาการจะสําเร็จได้ ขึ้นอยู่กับ "ผู้นําภาคราชการเป็นสําคัญ" คือ ท่านผู้ว่าราชการจังหวัดและท่านนายอําเภอ ที่ต้องกระตือรือร้นในการเชิญชวนให้ทุกคนมาช่วยกันทํา ช่วยกันขับเคลื่อนงาน เพราะผู้ว่าฯ และนายอําเภอมีอํานาจหน้าที่ในทุกพื้นที่อําเภอ ทุกพื้นที่จังหวัด ทุกอณูของชีวิตพี่น้องประชาชน จึงต้องดึงเอาความมุ่งมั่นตั้งใจ ดึงเอา Passion แผ่รังสีของการเป็นราชสีห์ผู้จงรักภักดีที่มุ่งมั่นทําหน้าที่ข้าราชการที่ดีในพระบาทสมเด็จพระเจ้าอยู่หัวออกจากหัวใจของเราไปสู่ภาคีเครือข่าย ว่าในเวลาที่เหลืออยู่ของชีวิตราชการ เราจะทําสิ่งที่ดีให้เกิดขึ้นกับจังหวัดของเรา กับพื้นที่ของเรา ประเทศชาติของเรา เพื่อ Change for Good ให้เกิดขึ้น คือ พี่น้องประชาชนมีความสุขอย่างยั่งยืน ส่วนตําแหน่งอื่น ๆ ก็จะมีหน้าที่ที่เฉพาะเจาะจงแต่ละพื้นที่ แต่ละเรื่อง ดังนั้น ถ้าไม่มีผู้นําทั้ง 2 ที่กล่าวนี้ กระทรวง ทบวง กรมต่าง ๆ ก็จะทําเพียงแต่หน้าที่ของเขา จะขาดการบูรณาการ ทํางานแบบแยกส่วน ซึ่งไม่ทําให้เกิดความยั่งยืน โดยตัวอย่างการทํางานแบบบูรณาการ เช่น เมื่อกล่าวถึง โครงการพระราชดําริ "บ้านนี้มีรัก ปลูกผักกินเอง" ก็ต้องสร้างการรับรู้ให้พี่น้องประชาชนได้เข้าใจว่า ไม่ได้เกิดประโยชน์เพียงเพื่อสร้างความมั่นคงทางอาหารอย่างเดียว เพราะยังช่วยเรื่องของสุขภาพพลานามัย เรื่องเศรษฐกิจ เพราะทําให้สามารถมีพืชผักไว้กินโดยไม่ต้องไปซื้อจากตลาดจากร้านค้า เงินที่เหลือในกระเป๋าก็จะถูกเอาออกไปน้อยลง ความมั่นคงทางเศรษฐกิจก็จะดีขึ้น ทั้งยังทําให้เกิดความรักความสามัคคีในครัวเรือนและชุมชน เพราะในครอบครัวก็ได้มีการทํากิจกรรมด้วยกัน ในชุมชนเมื่อมีก็แบ่งปันดังพุทธศาสนสุภาษิต "ททมาโน ปิโย โหติ : ผู้ให้ย่อมเป็นที่รัก" อีกทั้งยังเป็นการส่งเสริมสิ่งแวดล้อม บํารุงดินให้อุดมสมบูรณ์ เช่นนี้จึงเรียกว่า "ทุกอย่างดีขึ้นโดยองค์รวม คือ ทําอย่างเดียวได้ประโยชน์หลายอย่าง" โดยมีประธานแม่บ้านมหาดไทยจังหวัด ร่วมสนับสนุนบทบาทของท่านผู้ว่าฯ และท่านนายอําเภอ ที่จะต้องแปลงความมุ่งมั่นตั้งใจให้กลายเป็นพลังสิ่งที่ดีอย่างเป็นรูปธรรม ด้วยการไปเชิญชวนให้ภาคีเครือข่ายร่วมเป็นผู้นําช่วยทําให้ทุกครัวเรือนเป็นครัวเรือนต้นแบบ ทําให้ทุกชุมชน หมู่บ้าน ตําบล เป็นพื้นที่ต้นแบบการบูรณาการอย่างยั่งยืน" นายสุทธิพงษ์ฯ กล่าวในช่วงต้น
นายสุทธิพงษ์ฯ กล่าวต่ออีกว่า กระทรวงมหาดไทยได้ร่วมประกาศเจตนารมณ์เพื่อประเทศไทยที่ยั่งยืนกับสหประชาชาติประจําประเทศไทย ที่ท่านผู้ว่าราชการจังหวัดทั่วประเทศได้ร่วมลงนามกับผู้ประสานงานสหประชาชาติประจําประเทศไทย เพื่อตอกย้ําความมุ่งมั่นตั้งใจทําสิ่งที่ดีให้เกิดขึ้นตามเป้าหมายการพัฒนาที่ยั่งยืน (UN SDGs) ทั้ง 17 เป้าหมาย โดยเป้าหมายที่สําคัญที่สุด คือ เป้าหมายที่ 17 "Partnership" หรือหุ้นส่วนการพัฒนา ซึ่งทั้งหมดนี้ล้วนเป็นสิ่งที่องค์การสหประชาชาติได้น้อมนําแนวทางการทรงงานของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ซึ่งล้วนแต่เป็นโครงการที่พัฒนาคนและสร้างคุณภาพชีวิตทั้งสิ้น สอดคล้องกับภูมิสังคมในแต่ละพื้นที่ มาสรุปเป็น UN SDGs จนกระทั่งสหประชาชาติได้ทูลเกล้าฯ ถวายรางวัลความสําเร็จสูงสุดด้านการพัฒนามนุษย์ (UNDP Human Development Life Time Achievement Award) เป็นรางวัลเกียรติยศด้านการพัฒนาของโครงการพัฒนาแห่งสหประชาชาติ ซึ่งในเรื่องของโครงการพัฒนาพื้นที่ต้นแบบการพัฒนาคุณภาพชีวิตตามหลักทฤษฎีใหม่ประยุกต์สู่โคก หนอง นา หรือ "การน้อมนําหลักปรัชญาของเศรษฐกิจพอเพียงมาใช้ในชีวิตประจําวัน" หรือ "อารยเกษตร" พระบาทสมเด็จพระเจ้าอยู่หัว ทรงมีพระราโชบายและมีพระราชปณิธานอันแน่วแน่ในการสืบสาน รักษา และต่อยอดแนวพระราชดําริทั้งปวงของพระบาทสมเด็จพระบรมชนกนาถ โดยได้พระราชทานแนวทางไว้อย่างชัดเจนว่า "ประเทศชาติมั่นคง ประชาชนมีความสุข แก้ไขในสิ่งผิด สืบสานในพระราชปณิธาน ภายใต้ปรัชญาของเศรษฐกิจพอเพียง" เพื่อให้ทุกส่วนราชการได้น้อมนําไปปฏิบัติ เพราะพระองค์ทรงมีพระราชประสงค์ให้คนไทยได้น้อมนําเอาหลักปรัชญาของเศรษฐกิจพอเพียงมาสร้างเสริมให้พี่น้องประชาชนมีความสุข เพราะทุกวันนี้เรามีวิถีชีวิต วิถีการพัฒนาหลายเรื่องที่อาจจะยังทําให้เกิดผลที่ผิดพลาด พระองค์ท่านจึงพระราชทานแนวพระราชดําริให้ "แก้ไขในสิ่งผิด" เพื่อประชาชนมีความสุข และเมื่อประชาชนมีความสุข ก็จะทําให้ประเทศชาติมั่นคง เฉกเช่นภาพวาดฝีพระหัตถ์ "โคก หนอง นา แห่งน้ําใจและความหวัง" ที่ได้พระราชทานโครงการให้กับกรมราชทัณฑ์ได้ขับเคลื่อน ก็เป็นการแก้ไขในสิ่งผิด คือ ฝึกให้ผู้ต้องขังได้มีวิธีการในการใช้ชีวิตตามหลักพึ่งพาตนเองหลังพ้นโทษ และทําให้สังคมได้เกิดสิ่งที่เรียกว่า "น้ําใจ" ที่ต้องมีในสังคมเพื่อช่วยเหลือเอื้อเฟื้อค้ําจุนให้สังคมแข็งแรง ด้วยการทําให้เขามีโอกาสทําโคก หนอง นา สามารถพึ่งพาตนเองด้วยการน้อมนําเอาหลักปรัชญาของเศรษฐกิจพอเพียงมาใช้ในชีวิตประจําวัน ตลอดจนพี่น้องประชาชน เช่นที่บ้านชะบา ตําบลตาโกนแห่งนี้ พื้นที่ท้องนา 2 ข้างทาง ยังไม่ได้รับการพัฒนาพื้นที่ให้เป็นพื้นที่แห่งความยั่งยืนตามหลักโคก หนอง นา ผู้นําของพื้นที่ คือท่านนายอําเภอเมืองจันทร์ ปลัดอําเภอประจําตําบลตาโกน กํานัน ผู้ใหญ่บ้าน และคณะกรรมการหมู่บ้าน ต้องร่วมกันทําพื้นที่บริเวณนี้ให้เป็นพื้นที่แห่งความยั่งยืน อาทิ ทําหัวคันนาทองคํา คือ ทําให้หัวคันนาเป็นแหล่งอาหารได้ เป็นแหล่งกักเก็บน้ํา เป็นแหล่งป้องกันน้ําท่วมได้ ด้วยการสอนให้ชาวบ้านมองยาว ๆ ว่าทําอย่างไรให้ 365 วัน พื้นที่ท้องนาที่มีอยู่จะเป็นประโยชน์กับชีวิตได้อย่างยั่งยืน ซึ่งจะยั่งยืนได้ต้องมีน้ํา และปลูกพืชที่ไม่ต้องดูแลมาก เช่น ชะอม มะกรูด หัวข่า เพื่อให้พืชเลี้ยงดิน ดินเลี้ยงพืช กลายเป็นแหล่งอาหารชั้นดี อันจะยังผลให้สามารถใช้ชีวิตตามหลักการพึ่งพาตนเองให้เกิดผลดีอย่างย้่งยืน
นายสุทธิพงษ์ฯ กล่าวเพิ่มเติมว่า จนท้ายที่สุด สิ่งที่เป็นองค์รวมของการพัฒนาที่ยั่งยืนนี้ กระทรวงมหาดไทยโดยกรมการปกครอง ได้ประมวลรวบรวม โดยน้อมนําพระดําริของสมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา ที่ได้พระราชทานหนังสือ Sustainable City ให้ปลัดกระทรวงมหาดไทย นายกสมาคมแม่บ้านมหาดไทย อธิบดีกรมการพัฒนาชุมชน และประธานแม่บ้านพัฒนาชุมชน พร้อมทั้งพระราชทานพระดํารัส "เป็นหน้าที่ของกระทรวงมหาดไทยที่ต้องทําให้ทุกหมู่บ้านเป็นหมู่บ้านยั่งยืน" จึงเป็นที่มาสู่การขับเคลื่อน "หนึ่งตําบล หนึ่งหมู่บ้านยั่งยืน" โดยมีองค์ประกอบที่สําคัญ คือ การน้อมนําแนวพระราชดําริของทุกพระองค์และเป้าหมายการพัฒนาที่ยั่งยืนสู่การพัฒนาคุณภาพชีวิตพี่น้องประชาชน ด้วยการทําให้ข้าราชการประจําตําบล คือ ปลัดอําเภอ และข้าราชการของอําเภอ ได้ทํางานใกล้ชิดประชาชน ลงไปคลุกคลีตีโมง พูดคุย ประชม ปรึกษาหารือ ร่วมคิด ร่วมวางแผน ร่วมแก้ปัญหา ทําให้คณะกรรมการหมู่บ้านได้ทํางานตามอํานาจหน้าที่ ทําระบบคุ้มให้เข้มแข็งและช่วยกันดูแลสมาชิกในชุมชน ช่วยเป็นแหล่งข่าวแจ้งข้อมูลมายังปลัดอําเภอ และนายอําเภอ เพื่อที่ข้าราชการจะได้ทําหน้าที่ที่สําคัญที่สุด คือ การดูแลพี่น้องประชาชนทุกคนให้ได้รับการบําบัดทุกข์ บํารุงสุข มีคุณภาพชีวิตที่ดีอย่างยั่งยืนต่อไป
ด้านพระมงคลวชิรากร เมตตากล่าวสัมโมทนียกถา ความว่า เจ้าประคุณสมเด็จพระมหาธีราจารย์ ได้โปรดเมตตามอบคําสอนแก่อาตมภาพไว้ว่า "เราเกิดที่ไหน เราอยู่ที่ไหนก็แล้วแต่ ห้ามลืมแผ่นดินเกิดของตนเอง" อาตมภาพจึงได้กลับมาดูแล มาพัฒนาบ้านเกิดตั้งแต่โรงพยาบาลส่งเสริมสุขภาพตําบล โรงเรียน ชุมชน และวัด ด้วยความตั้งใจที่จะขับเคลื่อนบูรณาการร่วมกับชุมชน สังคม โดยคิดถึงรากเหง้า และความมั่นคงด้านอาหาร ต้องทําให้สังคมเข้าใจพื้นที่ของตนเอง นําข้อด้อยมาแก้ไขปรับปรุง นําข้อดีมาส่งเสริมสนับสนุน ซึ่งที่ศูนย์เรียนรู้ฯ แห่งนี้ มีคณะสงฆ์เป็นผู้นํา "ใช้ทางธรรมนําทางโลก" นําภาคีเครือข่ายมาร่วมสนับสนุนให้คําปรึกษา สร้างความเข้าใจ ความรับรู้ร่วมกันให้รู้รากเหง้าของตนเอง เพื่อทําให้เกิดการพัฒนาสังคมให้มีความสุขอย่างยั่งยืน ซึ่งจะได้ร่วมกับทุกภาคีเครือข่ายพัฒนาพื้นที่แห่งนี้ให้เป็นพื้นที่แห่งความยั่งยืนในทุกมิติ และขยายผลภาคีเครือข่ายการพัฒนาที่ยั่งยืนให้เพิ่มพูนมากขึ้นต่อไป